মুন্সীগঞ্জের ঢাকা-চট্টগ্রাম মহাসড়কে গজারিয়া উপজেলায় একটি প্রাইভেটকার নিয়ন্ত্রণ হারিয়ে উল্টে শাশুড়ি নিহত ও পুত্রবধূসহ ৪জন আহত হয়েছেন। নিহতের নাম রুহিয়া বেগম (৬০)। এ ঘটনায় আহত তার পুত্রবধূ অন্ত:সত্ত্বা শারমিন আক্তারসহ (২৫) ৪জনকে ঢাকা মেডিকেল কলেজ হাসপাতালে ভর্তি করা হয়েছে। নিহত রুহিয়া বেগমের ছেলে বারেক সাংবাদিকদের জানিয়েছেন, হতাহতরা কুমিল্লার দাউদকান্দি থেকে ভাড়া করা প্রাইভেকারে ঢাকায় যাচ্ছিলেন। শারমিন তার ভাই মাহফুজুর রহমানের স্ত্রী।